Ivan Espinosa

Ivan Espinosa (født 21. oktober 1981 i St. Croix) er en handicapidrettsutøver fra De amerikanske Jomfruøyer som konkurrerer i friidrett. Han konkurrerer i klassen T37, som er en av klassene for utøvere med cerebral parese. 

 Bakgrunn 
Espinosa har cerebral parese, som særlig rammer høyre side av kroppen. Han var den første utøveren fra De amerikanske Jomfruøyer som deltok ved Parapanamerikanske leker, da han deltok i 2015. Han var øygruppens eneste deltaker ved Paralympiske sommerleker 2016, og ble med det øygruppens andre paralympiske deltaker noen sinne - Lee Framley deltok som eneste utøver ved Paralympiske sommerleker 2012.IPC - Ivan Espinosa, besøkt 14. oktober 2016Rio 2016 - Virgin Islands, US , besøkt 14. oktober 2016.

 Idrettskarriere 
2015
Han deltok ved Parapanamerikanske leker 2015 i Toronto i Canada. Der deltok han på 1500 meter i klassen T38, og kom på 8.-plass med tiden 5:25,05. Dette var ny personlig rekord.Toronto 2015 - Ivan Espinosa, besøkt 14. oktober 2016.

Han deltok også ved Para-VM i friidrett 2015, der han også kom på 8.-plass på 1500 meter. Her forbedret han sin personlige rekord til 5:05,33.Doha 2015 - Results - Men's 1500m T37 Final, besøkt 14. oktober 2016.

2016
Ved Paralympiske sommerleker 2016 i Rio de Janeiro kom han på 8.-plass på 1500 meter i klassen T37, med tiden 5:07,00. 

 Referanser 

 Eksterne lenker 
  Profil og resultater hos IPC
  Rio 2016 - Ivan Espinosa
  Doha 2015 - Ivan Espinosa

Kategori:Handikappidrettsutøvere
Kategori:Friidrettsutøvere fra De amerikanske Jomfruøyer
Kategori:Deltakere for De amerikanske Jomfruøyer under Paralympiske sommerleker 2016
Kategori:Fødsler i 1981
Kategori:Personer fra Saint Croix‎